google/wiki40b huggingface dataset:
Hans Ledwinka

Tidlige år

Ledwinka ble født i Klosterneuburg i delstaten Niederösterreich, ikke langt fra Wien i dagens Østerrike. Den gangen var det en del av keiserriket Østerrike-Ungarn.
Ledwinka begynte sin karriere som en enkel mekaniker, men studerte senere i Wien. Som ung arbeidet han for Nesselsdorfer-Wagenbau i Nesselsdorf, selskapet som senere skulle bli kjent som Tatra i Mähren i dagens Tsjekkia. Han arbeidet først med konstruksjon av jernbanevogner og ble senere engasjert i bygging av de første biler ved fabrikken. Han tegnet en seks-sylinderet, 5,3-liter bil, benevnt som Type U. I 1917, men mens første verdenskrig var i gang forlot hen bedriften for å begynne hos bilprodusenten Steyr.

Sjefskonstruktør hos Tatra

Ledwinka vendte tilbake til Nesselsdorfer-Wagenbau og mellom 1921 og 1937 var han deres sjefskonstruktør. Han oppfant et rammeløst, sentralt rørformet understell av stålrør (såkalt «ryggrad-understell») med pendelaksel, uavhengig fjæring og bakmontert luftavkjølt boksermotor. En annen av hans betydelige bidrag til bildesign var utviklingen av det strømlinjeformet karosseri. Under hans ledelse kunne Tatra bringe til markedet den første strømlinjeformet bil som ble masseprodusert. Sammen med sin sønn, Erich som tok over som sjefkonstruktør ved Tatra, utviklet Ledwinka og den tysk ingeniøren Erich Übelacker de strømlinjeformet Tatra-modellene T77, T77a, T87, og T97. Alle disse modellene hadde luftavkjølt, bakmontert motor.

Kontrovers med Volkswagen

Både Nazi-Tysklands diktator Adolf Hitler og Ferdinand Porsche fra den tysk bilprodusenten Porsche var påvirket av Tatras bilmodeller. Hitler var en ivrig bilentusiast, og hadde blitt kjørt i Tatra-biler under sine politiske turnerer i Tsjekkoslovakia. Han hadde spist gjentatte ganger med Hans Ledwinka. Etter en av disse middagene skal Hitler ha bemerket til Porsche: «Dette er bilen for mine veier.» mens boken Car Wars har sitert Hitler til å ha sagt: «dette er den typen bil jeg vil ha for mine motorveier.» I uansett tilfelle skal Porsche ha innrømmet angående Ledwinka, «Vel, tidvis når jeg ser over hans skulder og tidvis ser han over mine,» da han formga Volkswagen. 
Det er ingen tvil om at Volkswagen Boble har en påfallende likhet med de tidligere Tatra. Tatra gikk til sak, men det stoppet opp da Nazi-Tyskland invaderte Tsjekkoslovakia. Samtidig ble Tatra tvunget til å stoppe å produsere T97. Saken ble gjenopptatt etter den andre verdenskrig og i 1961 betalte Volkswagen til Ringhoffer-Tatra 3 000 000 tysk mark som minnelig ordning.

Siste år og arv

Etter den andre verdenskrigen ble Ledwinka anklaget for samarbeid med Nazi-Tysklands okkupasjonsstyrker og satt fengslet i fem år i Tsjekkoslovakia. Etter at han ble sluppet fri i 1951 nektet han å arbeide videre for Tatra, og trakk seg tilbake til München hvor han døde i 1967.
I 2007 ble Hans Ledwinka innlemmet i European Automotive Hall of Fame
Ledwinkas sønn Erich var som sin far også bildesigner. Han formga den unike Haflinger for Steyr-Daimler-Puch, foruten også terrengkjøretøyet Pinzgauer. Begge benytter rørformet understell og svingbare portalaksler.
Hedevig Ulfeldt

Ulykkelig ekteskap

Hedevig ble i store deler av barndommen oppfostret hos mormoren Ellen Marsvin. Hun giftet seg på Københavns slott den 6. november 1642 med daværende lensherre på Christiansstad, Ebbe Ulfeldt. Ekteskapet var særdeles ulykkelig, og under oppholdet i Sverige kom de på fullstendig krigsfot med hverandre. Han var brutal og hensynsløs, og hun endte opp med å hate ham – "det forbandede creatur". I oktober 1655 holdt hun ikke lenger ut, og flyktet sammen med en formodet elsker til søsteren Leonora Christine, som på det tidspunkt oppholdt seg på slottet Barth i Pommern. Herfra reiste hun siden videre til sin mor på Boller, og hun var også til stede ved hennes begravelse i Odense i 1658.
Harald Beyer

Oppvekst og familie

Beyer var født i Bergen og sønn av bokhandler Freydar Dekke Høegh von Krogh Beyer (1864–1933) og hans tyskfødt kone Flora Charlotte Müller (1862–1912). Han var barnebarn av bokbinder Fredrik Beyer (1827–1903). Han giftet seg med Eidis Johannessen i 1919, og var far til litteraturprofessor Edvard Beyer.

Karriere

Beyer tok eksamen artium ved Bergen katedralskole i 1910, og tok sin første grad ved universitetet i 1917, i språkhistorie. Han ble tildelt Hartvig Lassens gullmedalje for sin avhandling Henrik Wergeland og Henrich Steffens i 1919. Han ble dr.philos. i 1924 med avhandlingen Søren Kierkegaard og Norge. Han var gymnaslærer i 34 år, først i Haugesund fra 1917 og senere ved Bergen katedralskole fra 1922, men unntak for et år ved universitetet i Hamburg fra 1930 til 1931. Under sin tid som lærer var han litteraturanmelder for Bergens Tidende og han skrev om lag 1600 artikler. Et utvalg av hans artikler ble utgitt i boka Fra Holberg til Hamsun. Skrevet og talt (1934)og i de posthume memoarene Norsk og fremmed. Artikler i utvalg (1961). Han skrev flere bøker, blant annet Norwegische Literatur (1927), Norsk litteraturhistorie til orientering og selvstudium (1933) og Henrik Wergeland. Thi Frihed er Himmelens Sag (1946). Han holdt også mange radioforedrag for NRK.
Han ble utnevnt til professor i europeisk litteratur ved det nyopprettede  Universitetet i Bergen i 1951. Hans bok Norsk litteraturhistorie fra 1952 var den meste brukte læreboka ved norske universiteter fra midten av 1950-årene og helt fram til midten av 1990-årene. Den ble også utgitt i USA. Verket Nietzsche og Norden (i to bind) kom i 1958 og 1959.
Beyer var medlem av Det Norske Videnskaps-Akademi fra 1946. I Bergen var han styreleder for Den Nationale Scene og preses i Selskapet til Videnskapenes Fremme. Han var i tillegg varamedlem i Språkrådet, som representant for Riksmålsbrukerne. Han døde i Bergen i juli 1960. Festskriftet som var planlagt til hans 70-årsdag ble i stedet utgitt som en minnebok med tittelen Norsk og fremmed.
Dronning Sonjas skolepris

Dronning Sonjas skolepris er en norsk pris, som går til skoler som har utmerket seg ved å praktisere likeverd og inkludering på en fullverdig måte. Premien er 250 000 kroner og et tresnitt «Vekst», signert dronning Sonja. Tidligere var prisen et tresnitt av kunstneren Eli Hovdenak, kalt «Inn i varmen».
Forsikringsakademiet

Forsikringsakademiet var en skole for aktuarutdanning og annen forsikringsrelevant utdanning, etablert i
Oslo i 1950 under navnet Forsikringsskolen innenfor Den norske Forsikringsforening. Fra 1958 var skolen en frittstående institusjon. Skolen skiftet i 1986 navn til Forsikringsakademiet og ble i 2002 fusjonert inn i Handelshøyskolen BI, hvor den videreføres som en egen forretningsenhet.
Synkopetiden

Synkopetiden er den delen av norsk språkhistorie som ligger mellom urnordisk og norrønt (gammelnordisk). Det er allmenn enighet om at synkopetiden begynner  ca. år 500 e.Kr., men sluttidspunktet settes av noen til ca. 800 e.Kr. (bl.a. Didrik Arup Seip), av andre til ca. 700 e.Kr. (bl.a. Gustav Indrebø). Navnet på perioden er dannet av ordet synkope, som vil si bortfall av staving eller vokal inni et ord (når dette hender med enden til et ord kalles det apokope).
Et eldre navn på perioden er Yngre urnordisk, idet perioden ble regnet som del av den urnordiske tida. Denne betegnelsen er mindre vanlig nå.
Innskriftene ble skrevet i eldre runer til ca. 700, da yngre runer ble tatt i bruk.
Vanlig bjørk

Underarter, hybrider og varianter

Fjellbjørk eller arktisk bjørk (Betula pubescens ssp. czerepanovii) er en underart (Betula pubescens ssp. czerepanovii) av bjørk, og vokser i fjellregionen i hele Sør-Norge, i Nord-Norge også i lavlandet. I Norden vokser den i Finland, Sverige, Norge og på Island. Den danner tregrensen mot snaufjellet mange steder. Den blir inntil 8 meter høy, og er motstandsdyktig mot frost og vind i fjellet, hvor den former seg etter terrenget. Stammene kan være forvridd og hele kronen kan ha form av enten tre eller busk, til dels nesten krypende. Bladene er tjukke og om høsten får de en gul-rød farge. 
Krypbjørk (Betula pubescens var. appressa) er en variant av bjørk, og 1 - 5 meter høy. Den er vokser på Island, og i det nordligste Norge, Sverige og Finland. Stammen og selve greinene er krypende langs bakken.
Hybrider med hengebjørk (Betula pubescens × pendula) forekommer i sjeldnere tilfeller.
Sykling under samveldelekene 2006

Sykling under de britiske samveldeleker 2006. Sykling var en av flere sporter under de attende samveldelekene som ble arrangert i Melbourne i Australia i perioden 15. til 26. mars 2006. Det var syttende gangen som sykling var med på programmet i Samveldelekene. I lekene i 2006 ble det konkurrert i atten øvelser, tolv i bane-, fire i landevei- og to i terrengsykling. Det var elleve øvelser for menn og sju for kvinner de deltok i fire bane-, to i landevei- og et terrengsyklingsritt. Australia ble beste nasjon med elleve gullmedaljer foran Canada med tre.
Jack the Ripper Museum

Uenighet

I museets søknad til Tower Hamlets-Council var det ingen opplysninger om dets virkelige bruk, i stedet ble det opplyst om at det ville bli et museum om kvinner i East End. De skrev at «museet vil anerkjenne og hedre kvinner i East -End som har formet historien, som forteller historien om hvordan de har vært med på å endre samfunnet. Det vil analysere sosiale, politiske og nasjonale erfaringer fra den victorianske perioden frem til i dag»
Da muséet åpnet fulgte det flere dager med protester utenfor. Andrew Waugh, museets arkitekt, beskrev det som «obskønt fordomsfult søppel», og hevdet han ikke ville ha rørt det «meden ildtang »med en hvis han hadde kjent hvordan det til slutt ville bli markedsført. John Biggs, senere ordfører i Tower Hamlets, sa at de hadde blitt "lurt".
Museet forsvarte sin posisjon, å si ar deres første, vage idé var å fortelle historier om «mange forskjellige kvinner fra East End», men et sterkere sentralt fokus var nødvendig for å sikre at det appellerte til massene. Ved å fokusere på Rippers ofre, sa at det å unngå «sortering» dem. Palmer-Edgecumbe sa at han hadde informert sin arkitekt og de lokale planleggingsmyndigheter om at Jack the Ripper ville bli en betydelig del av museets tilbud. Han sa at det klart i stor ville bli basert på denn Jack the Ripper utstilling som hadde vært .på Museum of London Docklands i løpet av hans tid som guvernør og at museet ville bli illustrert med flere bilder fra den utstillingen. I oktober 2015 ble nye protester truet av Class War, en anarkist organisation. Disse protester kom som en følge av et Halloween-arrangement hvor museet inviterte besøkende til å posere for fotografering sammen med skuespillere som spilte morderen og hans lemlestede ofre.
Malilipot

Malilipot er en kommune i provinsen Albay på Filippinene. Ved folketelligen i 2015 hadde den 37.785 innbyggere.
Den er en av åtte kommuner som grenser mot den aktive vulkanen Mayon.
Stein Gauslaa

Biografi

Gauslaas far, Einar Gauslaa, var redaktør i Agderposten i 28 år, og Stein Gauslaa begynte tidlig å skrive sportsreferater og ta bilder for avisen. Han gikk på Sagene lærerskole, men begynte ikke som lærer. I stedet begynte han på journalistutdanning og fikk deretter sin første jobb i Nationen, hvor han i 1971 dekket starten på oljeeventyret i Norge da daværende statsminister Trygve Bratteli trykket på knappen som markerte begivenheten.
Siden jobbet Gauslaa i NRK, VG og Dagens Næringsliv. Han var også informasjonsmedarbeider i Finansdepartementet og i banknæringen, før han i 1996 ble redaktør i Agderposten. Fra 2003 var han styremedlem i Norsk Presseforbund.
I september 2009 fratrådte han sin stilling i Agderposten, og Eivind Ljøstad overtok. Gauslaa hadde sin siste arbeidsdag i Agderposten 31. januar 2016.
Michel Rocard

Bakgrunn

Michel Rocard var sønn av Yves Rocard, en forsker, professor og motstandskjemper, og nedstammet fra en protestantisk familie fra det fornemme 7. arrondissement i Paris.
Han tok doktorgrad i filosofi, gitt fra Sciences Po Paris (Institutt for politiske studier) og tok slutteksamen i 1958 ved École nationale d'administration (ENA).

Politisk biografi

I Mitterrands første presidentperiode hadde Michel Rocard en rekke ministerposter, blant annet landbruksminister (1983–1985). Han gikk av i protest mot innføringen av et proporsjonalt valgsystem.
Han håpet forgjeves at Mitterrand ikke skulle stille som kandidat til president i valget 1988, slik at han selv kunne bli sosialistenes kandidat.
Etter gjenvalget av Mitterrand ble Rocard utnevnt til statsminister. Rocard var meget populær blant velgernw og hans posisjon til høyre blant sosialistene stemte godt overens med valgkampanjens slagord: «et forent Frankrike». Som statsminister ledet han spørsmålet om Ny-Caledonia, som endte med problemer i territoriet. Hans bedrifter omfatter også en synkende arbeidsløshet og storskala reformer innen finansieringen av velferdsstaten, fremfor alt (Revenu minimum d'insertion). Rocard hadde notorisk dårlig relasjon med president Mitterrand hele hans mandatperiode. Da Rocards popularitet avtok i 1991, tvang president Mitterrand ham til avgang.
Fra 1994 til 2009 var Michel Rocard medlem av Europaparlamentet. Han er kjent for sin motstand mot forslaget å tillate mykvarepatenter i Europa var en stor grunn til at forslaget ble avslått den 6. juli 2005.
Løypemaskin

Løypemaskiner, preppemaskiner eller løypeprepareringsmaskiner er beltekjøretøy som blir benyttet for å jevne til og pakke sammen snøen i skiløyper. De blir også benyttet til transport av varer og mennesker.

Oppbygging

Maskinene har brede gummibelter og er utstyrt med frontskjær og en bakmontert slede med flere skjær. Maskinene jevner snøen med frontskjæret og pakker snøen sammen med beltene. Til slutt kommer den bakmonterte sleden som jevner snøen og lager skispor. Sleden kan også ha en fres som graver opp snøen i overflateskiktet. At snøen ble pakket sammen fører til at løypene blir mer holdbare. 
Løypemaskiner har lavt tyngdepunkt, slik at de kan benyttes i bratte skråninger. De brede beltene gjør at maskinene kan ta seg frem i skråninger med opp til 45ᵒ stigning. Vekten varierer fra 5 til 12 tonn, så det kreves en kraftig motor for å ta seg frem i dyp snø og bratt terreng. Dieselmotorer med effekt fra 120 til 460 hk er vanlige. Hydrostatisk transmisjon er vanlig og maskinene blir styrt ved å endre oljestrømmen, slik at den blir forskjellig på venstre og høyre side. Ved kjøring i nedoverbakke blir motoren benyttet som motorbrems. Farten kan reguleres trinnløst fra null til rundt 20 km/t. 
Maskinene kan utstyres med ymse tilleggsutstyr, som vinsjer, kraner og diverse typer freser. Maskinene kan også utstyres med GPS-enhet som kontinuerlig rapporterer posisjon, slik at løypekart på internett kan oppdateres med preppestatus i tilnærmet sanntid.

Miljøpåvirking

At snøen blir pakket sammen under løypene fører til at det tiner senere om våren og telen blir dypere.
Tetragnatha extensa

Utbredelse

Tetragnatha extensa er utbredt i Europa. Den finnes i hele Norge nord til Finnmark.

Utseende

Tetragnatha extensa er lyst hvitgule, okerfarget, brune eller brunsvarte. Kroppen er langstrakt og todelt i en bakkropp (abdomen) og en forkropp (prosoma eller cephalothorax). Beina er også lange. Foran på hodet er det åtte øyne. Kjevene er kraftige og store. Som voksne (imago) er hunnen 12 mm, mens hannen er 9 mm lang (kroppens lengde).
Mange av artene i slekten Tetragnatha er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Tetragnatha extensa finnes på fuktige enger og våtmarker.
Geir Ellingsrud

Akademisk løpebane

Ellingsrud ble fil. dr. ved Stockholms universitet i 1983, og har siden 1992 vært professor i matematikk ved Universitetet i Oslo. I 1988 fikk Ellingsrud Norges almenvitenskapelige forskningsråds pris for fremragende forskning. Han var redaktør for fagtidsskriftet Acta Mathematica i seks år og ansvarlig redaktør for det populærvitenskapelige tidsskriftet NORMAT i fire år.

Rektor ved Universitetet i Oslo

Ellingsrud stilte som en av fem kandidater ved rektorvalget ved Universitetet i Oslo høsten 2005, og profilerte seg i valgkampen som delvis kritisk til «Kvalitetsreformen». Sammenlignet med de andre kandidatene, hadde han en lavmælt stil i valgkampen, men han hadde betydelig støtte hos fagorganisasjonene på universitetet og endte med å vinne valget. Ellingsrud tiltrådte som rektor i januar 2006. Han gikk ikke til gjenvalg i 2009, og ble etterfulgt av Ole Petter Ottersen.
Granflatvikler

Utseende

En ganske stor (vingespenn 18 – 25 mm), brunspraglete vikler. Forvingene er ganske utvidet nær roten (markerte "skuldre") og nesten rektangulære.
De er spraglet i brunt eller gråbrunt. Bakvingen er lyst brunlig.

Levevis

Larvene lever på granbar, der de utvikler seg mellom sammenspunnet bar i juli – august.

Utbredelse

Den har en forholdsvis begrenset utbredelse i Nord- og Øst-Europa.
I Norge er den utbredt nord til Hordaland og den nordlige delen av Oppland.
Max Meyer (fotballspiller)

Klubbkarriere

Meyer forlot moderklubben sin Rot-Weiß Oberhausen til fordel for MSV Duisburg i 2004. I 2009 flyttet han igjen til Schalkes ungdomsakademi. Han vant det tyske U-19 mesterskapet med Schalkes U-19 lag i finalen mot FC Bayern München. 
I 2012-13 sesongen spilte han 15 kamper for Schalkes U-19 lag og skåret 11 mål i tillegg til 11 assists. På grunn av Meyers spill fikk han profesjonell kontrakt til 2015. På grunn av Lewis Holtbys overgang til Tottenham i tillegg til en del skadede spillere i laget fikk Meyer plass på Schalkes A-lag. 9. februar 2013 var han på innbytterbenken. Den 16. februar 2013 ble han byttet inn i det 72. minuttet mot  1. FSV Mainz 05 og ga assist til Michel Bastos som sikret Schalke uavgjort 2-2.

Internasjonal karriere

Meyer var i Tysklands U-17 landslag i UEFA Under-17 EM 2012. Han skåret tre mål som brakte Tyskland til finalen, men tapte mot Nederland i straffesparkkonkurranse. Han ble dessuten både toppskårer og kåret til turneringens beste spiller. Han vant Fritz Walter Under-17 Sølv Medalje samme år.
Han tok sølv under Sommer-OL 2016.
Slaget om Marjayoun

Slaget

Marjayoun ligger 8 kilometre fra den israelske grensen. Ett av målene til de israelske styrkene var å nå Litani-elva, og det ble bestemt at man skulle ta veien gjennom Marjayoun fremfor den sjiamuslimske landsbyen Khiam. Årsaken til denne avgjørelsen, skal ha vært at den kristne lokalbefolkningen var ventet å være mer vennligsinnet ovenfor de israelske styrkene enn sjiamuslimene i Khiam ville vært. Marjayoun var også den raskeste veien til Litani.
Den 10. august 2006 klokken 03:30 ble inntoget i Marjayoun  satt igang.
Voldelige sammenstøt mellom den israelske hæren støttet av mange stridsvogner og Hizbollah i utkanten av byen resulterte i at to israelske Merkava-stridsvogner ble skadet og måtte trekkes ut av kampsonen.
Etter seks timer med harde kamper, invaderte de israelske styrkene byen. Bombekastere, granater og raketter var effektivt bruk, og byen ble snart besatt av en styrke på 200 soldater og to stridsvogner. De israelske styrkene okkuperte også militærbrakker tilhørende den libanesiske hæren. De 350 libanesiske soldatene stasjonert her var ikke utstyrt for kamp, og var bare til stede for humanitær bistand for sivilbefolkningen. Styrkene gjorde derfor ikke motstand, og det kom ikke til kamper mellom de to hærene.
I etterkant av slaget ble en libanesisk general arrestert og anklaget for høyforræderi for å ha drukket te sammen med israelske offiserer.
Presnel Kimpembe

Landslaget

Han ble tatt ut i Frankrikes tropp til VM i fotball 2018 i Russland. Frankrike vant VM-finalen mot Kroatia 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Stein (navn)

Etymologi

Stein har opprinnelse i norrøne Stæinn, som var både et personnavn og tilnavn. Navnet er dannet av norrøne steinn eller gammelengelske stán, som begge betyr «stein». Navnet kan være gitt som tegn på styrke.
Sten var den gammeldanske og gammelsvenske formen av navnet. Den moderne svenske formen av navnet er Sten, mens på dansk brukes både Sten og Steen. Steinn er den islandske og norrøne formen, Steinur den færøyske og Stan den engelske formen av navnet.
Dirphia

Utseende

Store (vingespenn 80-150 millimeter), brune påfuglspinnere med avrundede vinger. Forvingen er lyst brun eller rødbrun, med et mer eller mindre fullstendig, bredt, mørkbrunt tverrbånd i midten, dette kan være redusert til en trekantet flekk ved forkanten. Noen arter har hvite tegninger på forvingen. Bakvingen er uten tegninger men gjerne kledt med gulrøde hår nær roten.

Levevis

Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika.

Utbredelse

Slekten er utbredt i Sør- og Mellom-Amerika.
Mataojo (kommune)

Historie

Mataojo ble grunnlagt i 15. mars 2010.

Regjeringen

Ordføreren (alcalde) i kommunen er María Alejandra Fagúndez (2010-2015).
Celeborn

Celeborn på film

Martin Csokas spiller Celeborn i Peter Jacksons filmatisering av Ringenes Herre. I filmene er Celeborns rolle faktisk mindre enn i bøkene – da hovedfokuset er rettet mot hans kone, Galadriel.
Sigynbreen

Sigynbreen er en stor isbre i Orvinfjella i Dronning Maud Land. Den strømmer nordover mellom Drygalskifjella og Holtedahlfjella.
Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen er navngitt etter Sigyn, Lokes hustru i norrøn mytologi.